Diari Oficial de la Generalitat Valenciana


Sumari del DOGV 9897, del 19-07-2024 (2024/6970)

RESOLUCIÓ de 8 de juliol de 2024 , de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana que s'oferixen a les persones aspirants aprovades en les proves selectives per a ingrés en el cos de gestió processal i administrativa de l'Administració de justícia, torn lliure, convocada per l'Orde JUS/1254/2022, de 7 de desembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9897

Data del DOGV
:   19-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6970

CVE
:   ONJA-F-0681-2079

Data del document
:   08-07-2024

Organisme emissor
:   Conselleria de Justícia i Interior

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

De conformitat amb el que s’establix en la base denovena de l’Orde JUS/291/2019, de 4 de març (*Boletín Oficial del Estado*  de 15 de març) per la qual s’establixen les bases comunes que regiran els processos selectius per a l’ingrés o accés als cossos de funcionaris/àries al servici de l’Administració de justícia, en la base 8.1.*a*  de l’Orde JUS/1254/2022, de 7 de desembre (*Boletín Oficial del Estado*  de 19 de desembre), per la qual es convoca el procés selectiu per a l’ingrés pel sistema general d’accés lliure en el cos de gestió processal i administrativa de l’Administració de justícia, i en el Reial decret 1451/2005, de 7 de desembre (*Boletín Oficial del Estado*  de 27 de desembre), pel qual s’aprova el reglament d’ingrés, la provisió de llocs de treball i la promoció professional del personal funcionari al servici de l’Administració de justícia,

RESOLC

*Primer*

Fer pública, per orde alfabètic de localitats, la relació de places desertes en l’àmbit territorial de la Comunitat Valenciana (annex I), que s’oferixen als/a les persones aspirants que han superat el procés selectiu per a ingrés pel sistema general d’accés lliure en el cos de gestió processal i administrativa convocat per l’Orde JUS/1254/2022, de 7 de desembre.

*Segon*

Les sol·licituds de destinació dels/de les aspirants d’este àmbit es presentaran en el Registre electrònic de la Generalitat Valenciana [https://w](https://www.gva.es/va/epub95218)[w](https://www.gva.es/va/epub95218)[w.gv](https://www.gva.es/va/epub95218)[a](https://www.gva.es/va/epub95218)[.es/va/epub95218](https://www.gva.es/va/epub95218), d’acord amb el que establix l’article 14 de la Llei 39/2015, d’1 d’octubre, del procediment administratiu comú de les administracions públiques. Les persones que, segons el que disposa l’article esmentat anteriorment, no tinguen obligació de relacionar-se amb mitjans electrònics amb les administracions públiques i no puguen presentar electrònicament la sol·licitud, poden presentar-la, amb caràcter excepcional, en el Registre general de la Conselleria de Justícia i Interior, oficina PROP Nou d’Octubre, c/ Democràcia, 77, Ciutat Administrativa Nou d’Octubre, edifici A, 46359 València, o pels mitjans que preveu l’article 16 de la Llei 39/2015, d’1 d’octubre, del procediment administratiu comú de les administracions públiques, en el termini de deu dies hàbils comptats a partir de l’endemà de la publicació de la relació definitiva de persones aprovades en el *Boletín Oficial del Estado*, segons el que establix la base 8.1.a)  de la convocatòria del procés selectiu esmentada anteriorment.

*Tercer*

Les sol·licituds s’han de formalitzar segons el model que apareix com a annex II d’esta resolució d’acord amb les instruccions següents:

a) En el model d’instància podran indicar-se fins al màxim dels òrgans judicials oferits, amb indicació de l’òrgan, la funció, la localitat i la província. Amb l’única petició d’un òrgan judicial s’entenen com a sol·licitades totes les places oferides en este.

b) Es procedirà a adjudicar destinacions segons l’orde obtingut per la persona aspirant en tot el procés selectiu i per la prioritat establida.

c) Si no es formula la sol·licitud de places o no li’n correspon cap de les indicades en la seua instància, per no sol·licitar un nombre suficient de places, es procedirà a destinar-lo, amb caràcter forçós, a qualsevol de les places no adjudicades segons l’orde alfabètic de localitats publicat en el *Boletín Oficial del Estado*.

*Quart*

No es podrà anul·lar ni modificar la sol·licitud una vegada acabat el termini de presentació.

*Quint*

L’adjudicació de les destinacions es farà amb caràcter forçós, d’acord amb l’orde de puntuació obtingut en les proves selectives en l’àmbit de la Comunitat Valenciana.

*Sext*

Les destinacions adjudicades tenen caràcter definitiu equivalent amb caràcter general a les obtingudes per concurs, sense que puguen participar-hi fins que no hagen transcorregut dos anys des de la data de la resolució en què se’ls adjudique una destinació definitiva. Per al còmput dels dos anys cal ajustar-se al que establix el paràgraf segon de l’article 529.3 de la Llei orgànica 6/1985, d’1 de juliol, del poder judicial.

Contra esta resolució es pot interposar un recurs potestatiu de reposició davant de la Direcció General de Justícia, en el termini d’un mes, segons el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de València, en el termini de dos mesos, segons el que es disposa en l’article 9 de la Llei 29/98, de 13 de juliol, reguladora de la jurisdicció contenciosa administrativa; comptats des de l’endemà de la publicació en el *Boletín Oficial del Estado*.

  

València, 8 de juliol de 2024

Cristina Gil Fabregat

Directora general de Justícia

Esta disposició conté annexos. Consulteu-ne la versió en PDF.